Document ID: 32010R1193

REGULAMENTUL (UE) NR. 1193/2010 AL COMISIEI
din 16 decembrie 2010
de înregistrare a unei denumiri în Registrul denumirilor de origine protejate și al indicațiilor geografice protejate [Maine-Anjou (DOP)]
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
întrucât:
(1)
În conformitate cu articolul 6 alineatul (2) primul paragraf și în temeiul articolului 17 alineatul (2) din Regulamentul (CE) nr. 510/2006, cererea de înregistrare a denumirii „Maine-Anjou” depusă de Franța a fost publicată în Jurnalul Oficial al Uniunii Europene (2).
(2)
Italia a prezentat o declarație de opoziție cu privire la înregistrare, în conformitate cu articolul 7 alineatul (1) din Regulamentul (CE) nr. 510/2006. Această declarație de opoziție a fost considerată admisibilă în temeiul articolului 7 alineatul (3) din regulamentul menționat.
(3)
Declarația de opoziție se referă la nerespectarea condițiilor prevăzute la articolul 2 din Regulamentul (CE) nr. 510/2006, în special în ceea ce privește legătura dintre aria geografică și calitatea produsului. De asemenea, în declarația de opoziție se precizează că înregistrarea denumirii în cauză ar fi incompatibilă cu dispozițiile articolului 3 alineatul (2) din Regulamentul (CE) nr. 510/2006, în special în ceea ce privește conflictul dintre denumirea care trebuie înregistrată și denumirea unei rase de animale, și anume Maine-Anjou.
(4)
În sfârșit, declarația de opoziție se referă și la nerespectarea dispozițiilor articolului 3 alineatul (3) din Regulamentul (CE) nr. 510/2006, în special în ceea ce privește denumirea înregistrată, care este parțial omonimă, „Bœuf du Maine”.
(5)
Prin scrisoarea din 9 iulie 2009, Comisia a invitat Franța și Italia să încerce să ajungă la un acord în conformitate cu procedurile lor interne.
(6)
La finalul consultărilor, Franța a informat Comisia, prin scrisoarea din 5 februarie 2010, că părțile au ajuns la un acord. În plus, elementele publicate în temeiul articolului 6 alineatul (2) din Regulamentul (CE) nr. 510/2006 nu au suferit modificări.
(7)
Prin urmare, în conformitate cu articolul 7 alineatul (5) al doilea paragraf din Regulamentul (CE) nr. 510/2006, denumirea „Maine-Anjou” depusă de Franța trebuie înregistrată,
ADOPTĂ PREZENTUL REGULAMENT:
Articolul 1
Se înregistrează denumirea care figurează în anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 decembrie 2010.

Labels: 3
18
17
6